อลิอันซ์ซีพีฯขายประกันการันตีปันผล
อยุธยา อลิอันซ์ ซี.พี. ส่ง &#8220;มาย ช้อยส์ 7/3 (มีเงินปันผล)&#8221; แผนออมเงินระยะสั้น พร้อมคุ้มครองชีวิต การันตีเงินจ่ายคืนตลอดสัญญา 314%
19 เม.ย. 2555

อยุธยา อลิอันซ์ ซี.พี. ส่ง “มาย ช้อยส์ 7/3 (มีเงินปันผล)” แผนออมเงินระยะสั้น พร้อมคุ้มครองชีวิต การันตีเงินจ่ายคืนตลอดสัญญา 314% 
น.ส.พัชรา ทวีชัยวัฒนะ รองกรรมการผู้จัดการใหญ่ฝ่ายบริหารการตลาดและสื่อสารองค์กร บริษัทอยุธยา อลิอันซ์ ซี.พี. ประกันชีวิต (เอเอซีพี) เปิดเผยว่า บริษัทได้ออกแบบประกันใหม่ล่าสุด “มาย ช้อยส์ 7/3 (มีเงินปันผล)” ชำระเบี้ยประกันภัย 3 ปี รับความคุ้มครองชีวิตตลอดอายุสัญญา 305% ของจำนวนเงินเอาประกันภัย พร้อมการันตีรับเงินจ่ายคืนตลอดสัญญา 314% ของจำนวนเงินเอาประกันภัย โดยปีแรกจะได้รับเงินจ่ายคืน 4% ปีที่ 26 จะได้รับเงินจ่ายคืน 2% ของจำนวนเงินเอาประกันภัย เมื่อครบกำหนดปีที่ 7 จะได้รับเงิน 300% ของจำนวนเงินเอาประกันภัย พร้อมโอกาสรับเงินปันผลเพิ่มเติมตั้งแต่ปีที่ 17 
“จะเปิดขายผ่านช่องทางตัวแทนตั้งแต่วันที่ 18 เม.ย.-24 มิ.ย. กำหนดยอดขายไว้ที่ 300 ล้านบาทเท่านั้น” น.ส.พัชรา กล่าว
ประกันดังกล่าวเป็นทางเลือกใหม่ให้ลูกค้าที่ต้องการผลตอบแทนสูงจากการออมเงินระยะสั้น เพราะภาวะเศรษฐกิจในปัจจุบันอัตราดอกเบี้ยเงินฝากยังคงทรงตัว ประกอบกับในปี 2555 นี้จะมีลูกค้าส่วนหนึ่งที่มีกรมธรรม์กำลังจะครบกำหนดสัญญา 
บริษัทต้องการให้การวางแผนการออมของลูกค้ากลุ่มนี้เป็นไปอย่างต่อเนื่องและได้รับผลตอบแทนที่ดี จึงได้มีการปรับเปลี่ยนผลิตภัณฑ์ให้มีผลตอบแทนที่สอดคล้องกับสภาวะของตลาด มีการเพิ่มเติมผลตอบแทนที่สูงขึ้นในปีแรก ในขณะที่ระยะเวลาเอาประกันภัยและการจ่ายเบี้ยประกันภัยสั้นลง เพื่อให้เป็นแบบประกันที่เป็นทางเลือกสำหรับลูกค้าที่ต้องการออมเงินระยะสั้น แต่รับผลตอบแทนสูงกว่า ทั้งยังรับความคุ้มครองชีวิตตลอดอายุสัญญา
“ด้วยผลตอบแทนและผลประโยชน์ที่น่าดึงดูดใจสำหรับผู้ที่ต้องการลงทุนในการออมเงินระยะสั้นแต่ได้รับผลตอบแทนที่ดีและแน่นอน พร้อมโอกาสในการได้รับผลตอบแทนเพิ่มเติมในรูปแบบของเงินปันผล เราเชื่อมั่นว่าผลิตภัณฑ์ใหม่นี้ จะได้รับความสนใจจากลูกค้า”น.ส.พัชรา กล่าว